Аварията на Топлофикация не е остранена | webcafe.bg
11.12.2017, 18:40 (обновена 11.12.2017, 18:44)
Все още не е отстранена аварията на Топлофикация, която остави няколко квартала в София без парно. От дружеството заявиха, че аварийните екипи са били затруднени от трафика, от паркираните автомобили, както и че се е наложило изкопни работи да се извършат в частен имот. Работата ще продължи и през нощта, като екипите ще работят непрекъснато до възстановяване на топлоподаването.
От Топлофикация се извиняват за неудобството на клиентите си. Законовият срок за отстраняване на аварията, в който компанията не дължи обезщетение, е 48 часа. Парно няма в кварталите "Белите брези", "Стрелбище", "Гоце Делчев" и "Красно село", като в някои от училищата учебните часове днес са били намалени и директорите са следили температурите в класните стаи.
Oще: авария гоце делчев квартали без парно красно село парно стрелбище топлофикация